༄༅། །འགྲོ་མགོན་གྲུབ་དབང་བླ་མའི་བསྡུས་
དོན་རྣམ་ཐར་ངོ་མཚར་རིན་པོ་ཆེའི་སྣང་བ་
ཞེས་བྱ་བ་བཞུགས་སོ། །

འགྲོ་མགོན་གྲུབ་དབང་བླ་མའི་བསྡུས་དོན་རྣམ་ཐར་ངོ་མཚར་རིན་པོ་ཆེའི་སྣང་བ།
ཁམས།
ན་མོ་གུ་རུ་ཝེ།རབ་འབྱམས་ཞིང་གི་རྒྱལ་བ་མ་ལུས་པའི། །མཁྱེན་བརྩེ་ནུས་
གསུམ་གཅིག་ཏུ་བསྡུས་པའི་དངོས། །སྐྱེ་འཇིག་མི་མངའ་ཟག་མེད་རྡོ་རྗེའི་
།རྒྱལ་བའི་དབང་པོ་མཚོ་སྐྱེས་རྡོ་རྗེར་འདུད། །གདུལ་བྱའི་སྣང་
ངོར་མི་ཡི་གཟུགས་སུ་འཕྲུལ། །མཚན་ཙམ་ཐོས་པས་སྡུག་བསྔལ་གཅོང་ནད་
འབྱིན། །འབྲེལ་ཚད་ཐར་པ་བྱང་ཆུབ་གླིང་དུ་ཁྲིད། །མཁའ་ཁྱབ་ཕན་བདེའི་
འོད་ཟེར་གཙུག་གི་རྒྱན། །གྲངས་མེད་བསྐལ་པར་ཚོགས་གཉིས་གོམས་པ་
ལས། །བྱུང་བའི་དོན་གཉིས་མངའ་དབང་འགྲོ་བའི་ཡབ། །སྐྱབས་གནས་
རྒྱ་མཚོ་རིམ་པར་བྱོན་རྣམས་ལའང༌། །ཟོལ་མེད་སྒོ་གསུམ་གུས་པས་ཡང་
ཡང་འདུད། །ས་ཆེན་འདི་ན་འགྲན་གྱི་ཟླ་བྲལ་བ། །གང་གི་ཕུལ་བྱུང་རྣམ་
ཐར་ཆུ་གཏེར་ཆེར། །ཐིགས་པ་ཙམ་ཞིག་ཕྱི་རབས་མོས་ལྡན་ཆེད། །འགྱེད་
ཀྱིས་དང་བས་དགའ་བའི་དཔྱིད་དུ་ལོངས། །དེ་ལས་ཐོག་མར་རྗེ་ཉིད་འབྱོན་
པའི་གནས། །གང་གི་ཟབ་མོའི་གཏེར་གྱི་ལུང་བྱང་ལས། །ངོ་མཚར་ལྷོ་གླིང་
གངས་ཅན་ཤར་གྱི་ཕྱོགས༔སྦས་ཡུལ་རོང་ཆེན་འབོར་ར་རྒང་གཉིས་བར༔
ཤེལ་བྲག་དུང་མདོག་ནམ་མཁའི་དབྱིངས་སུ་ཟུག༔ རལ་གྲི་བྲག་གམ་གནམ་
རྫོང་བྲག་དཀར་རམ༔ ཁྱད་པར་ལྷང་ལྷང་ནོར་བུའི་ཡང་རྩེར་གྲགས༔ ཡེ་ཤེས་
ལྷ་ཚོགས་བསམ་གྱིས་མི་ཁྱབ་བཞུགས༔ རིགས་གསུམ་མགོན་དང་སངས་
རྒྱས་གཉིས་པ་སོགས༔ རིག་འཛིན་གྲུབ་ཐོབ་གྲངས་མེད་བྱོན་པའི་གནས༔ གྲུབ་
རྟགས་རྣམ་པ་སྣ་ཚོགས་གྲངས་ལས་འདས༔ མཐོང་ཐོས་དྲན་རེག་ས་ལམ་ཡོན་
ཏན་རྫོགས༔ འཇའ་ལུས་མཁའ་སྤྱོད་ལ་སོགས་གྲུབ་པ་བརྙེས༔ ཞེས་དང་ཨོ་
2

འགྲོ་མགོན་གྲུབ་དབང་བླ་མའི་བསྡུས་དོན་རྣམ་ཐར་ངོ་མཚར་རིན་པོ་ཆེའི་སྣང་བ།
རྒྱན་བསྟན་གཉིས་གླིང་པ་ཡིས༔ གངས་ཅན་ཞིང་ཁམས་གནས་ཀུན་པདྨའི་
ཚལ། །ལྷང་ལྷང་གནས་ཆེན་ཨུ་དུམ་ཝ་ར་བཞིན། །འདི་འདྲའི་གནས་ཀྱི་ཞིང་
ཁམས་ལེགས་པའམ། །ཐུགས་རྗེ་བྱིན་རླབས་ཤིན་ཏུ་ཆེ་བ་སྟེ། །མཆོག་ཐུན་
གྲུབ་པ་བརྙེས་པའི་གནས་ཆེན་ཡིན། །དེ་ལ་སོགས་པ་རྒྱ་ཆེར་བསྔགས་པའི་
གནས། །གནས་དེར་གྲུབ་རྗེ་རྒྱལ་ཚབ་འབྱོན་ཚུལ་ཡང་། །རུས་ནི་རྒ་པ་ཕ་
ཚོ་སྟག་མཚན་ཅན༔ ཕ་མ་ན་ཐ་པུཎྱེའི་མིང་ནས་འབྱུང༔ ཡོན་ཏན་ཀུན་
རྫོགས་བརྡ་རྟགས་ལྟེ་སྨེ་དང་༔ ཆོས་སྐུ་འགྱུར་མེད་ཐུགས་ཀར་སྨེ་བས་མཚན༔
བྱ་བྲལ་འཁུལ་ཞིག་ཆེན་པོ་བརྟུལ་ཞུགས་ཅན༔ བསྒྲུབ་ལ་བརྩོན་ཅིང་གྲུབ་པའི་
རྟགས་ཐོན་འབྱུང༔ ཟབ་གཏེར་སྒོ་བརྒྱར་འབྱེད་པའི་སྐལ་བར་ལྡན༔ ཞེས་
གསུངས་དྲི་མེད་མཁའ་སྤྱོད་དབང་པོ་ཡིས། །གནས་འདིར་གཏེར་འབྱོན་
སྤྲོས་བྲལ་བརྟུལ་ཞུགས་ཅན༔ བྱཱ་ཀྲྀ་ན་ཐ་མ་ནུ་ཀ་ནས་འབྱུང༔ ཞེས་དང་གྲུབ་
ཆེན་ཤེས་རབ་རྒྱལ་མཚན་གྱི། །མ་འོངས་ལུང་བསྟན་ཤེལ་གྱི་མེ་ལོང་ལས། །
ཨོ་རྒྱན་པདྨའི་ཐུགས་ཀྱི་སྤྲུལ་པ་ནི༔ ནོར་བུ་བྲག་ནས་བདུད་འདུལ་མཚན་ཅན་
འབྱུང་༔ ཨོ་རྒྱན་གླིང་དུ་བསྟན་པའི་རྒྱལ་མཚན་འཛུགས༔ ཞེས་དང་རིག་
འཛིན་བདུད་འདུལ་རྡོ་རྗེ་ཡིས། །མ་འོངས་ཉག་བྲག་བྱ་བ་ན༔ མིང་ཅན་ལྟེ་
འོག་སྨེ་བས་བརྒྱན༔ སྐལ་ལྡན་དེ་ལ་གཏད་རྒྱ་གྱིས༔ གསུངས་དང་རིག་
འཛིན་སྟག་ཤམ་རྡོ་རྗེས་ཀྱང་། །སི་ཏུ་ཆོས་འབྱུང་ཉག་རོང་པདྨ་སོགས༔ མང་དུ་
འབྱུང་བས་ཕལ་ཆེར་ཆོས་ལ་བསྙེན༔ ལམ་སྣ་ཟིན་པ་དཔག་ཏུ་མེད་པར་འབྱུང༔
ཞེས་པའམ་ནི་འདི་བཞིན་ལུང་ཡང་བསྟན། །ཤར་དུ་པདྨའི་མིང་ཅན་དོ་ཤལ་
3

འགྲོ་མགོན་གྲུབ་དབང་བླ་མའི་བསྡུས་དོན་རྣམ་ཐར་ངོ་མཚར་རིན་པོ་ཆེའི་སྣང་བ།
ཅན༔ ཀློང་གསལ་སྙིང་པོའི་གཏེར་བྱོན་བཀའ་ཐང་ལས༔ བོད་ཀྱི་སོ་ཁ་ཁམས་
སུ་བསྟན་པའི་དུས༔ ལྷ་སྲས་སྤྲུལ་པ་ཤར་གྱི་ཕྱོགས་ནས་འབྱུང༔ ཞེས་
དང་མཚོ་ཁ་ཨཽཌི་ཡ་ཞེས་ལ། །སི་ཏུའི་ཡང་སྲིད་པདྨ་ཉིན་དབང་གིས། །གནས་
ཆེན་ཨརྱ་གླིང་གི་པྱང་ཕྱོགས་ན། །བསྟན་འགྲོར་ཕན་པའི་གྲུབ་ཐོབ་ཆེན་པོ་ཞིག །
ཕྱག་རྫོགས་དབུ་གསུམ་ཆོས་ཀྱི་ཆར་པ་ཕབ།
།སངས་རྒྱས་བསྟན་པའི་རྒྱལ་
མཚན་འཛུགས་དུས་འོང་། །གསོལ་བ་ཐོབ་དང་པད་འབྱུང་དངོས་བྱོན་ཡིན། །
ཞེས་པའི་འཁྲུལ་མེད་རྡོ་རྗེའི་ལུང་གིས་བསྔགས། །གཞན་ཡང་རྒྱལ་སྲས་པདྨ་
རྣམ་རྒྱལ་གྱིས། །རྗེ་ཡི་ཡབ་ལ་ལུང་བསྟན་འདི་ལྟར་བསྩལ། །འབུམ་མཚན་
ཡོངས་འཛིན་ལོ་པ་སྐལ་བ་བཟང་། །ལེགས་སྤྲུལ་མཆོག་ལྡན་གདོང་ལྔ་
རྩལ་ཆེན་རྫོགས། །ཞེས་དང་གྲུབ་ཆེན་ཀུན་བཟང་གཞན་ཕན་གྱིས། །གསལ་
ཕྱོགས་བསྒོམ་ལོ་གདོང་སྨེ་ཅན་འགྲིགས་ལེགས། །རིགས་འཕྲུལ་པདྨ་
ལྟར་བཞད་འདབ་སྟོང་རྒྱས། །ཞེས་དང་སྤྲུལ་སྐུ་བསྟན་པ་དར་རྒྱས་ཀྱིས། །
མཁའ་ཁྱབ་རྡོ་རྗེ་རྨ་བྱའི་མདོངས་ལྟར་བརྟས། །གསུངས་དང་ཨ་བསྭོ་སྤྲུལ་
སྐུ་གདན་དྲངས་ནས། །ཕུར་སྒྲུབ་ཞུས་དུས་འདི་ལྟར་ཡང་ནི་གསུངས། །རིན་
ཆེན་གསེར་གྱི་ཁྲི་ཞིག་བརྩེགས་པའི་སྟེང་། །ཤེལ་བུམ་མར་མོམེའི་ནང་གསལ་
ཅན་ཞིག་མཐར། །རྡོ་རྗེ་དྲིལ་བུ་སྟོང་གིས་བསྐོར་བར་རྨིས། །ཞེས་དང་རྒྱལ་
སྲས་བསོད་ནམས་སྙན་གྲགས་པས། །སྙན་པའི་ཆོས་དུང་ལན་གསུམ་འབུད་
སྣང་བྱུང་། །ཡོན་ཏན་རྒྱལ་ཁམས་སྙན་པའི་བུ་ཞིག་འབྱུང༌། །དེ་ལ་སོགས་
པའི་རྡོ་རྗེའི་ལུང་མང་གིས། །ཡང་ཡང་བསྔགས་པས་ཀུན་ལས་ཁྱད་པར་
4

འགྲོ་མགོན་གྲུབ་དབང་བླ་མའི་བསྡུས་དོན་རྣམ་ཐར་ངོ་མཚར་རིན་པོ་ཆེའི་སྣང་བ།
འཕགས། །ནུབ་གཅིག་ཡབ་རྗེ་གཟིམ་པའི་མནལ་ལམ་དུ། །ཤེལ་གྱི་མཆོད་
རྟེན་གཅིག་ནི་བང་དུ་བབས། །ཤར་རིའི་རྩེ་ནས་ཉི་ཟེར་ཤེལ་ལ་ཕོག།ཤེལ་
འོད་འཇའ་ཚོན་ཕྱོགས་བཅུར་ཁྱབ་པར་རྨིས། །ནུབ་གཅིག་ཡུམ་ལའང་ངོ་མཚར་
འདི་འདྲར་བྱུང༌། །དབྱིངས་ནས་དཔའ་བོ་དཔའ་མོ་གཉིས་བྱུང་ནས། །ཨོ་རྒྱན་
མཁའ་འགྲོའི་གླིང་ནས་འོང་ངོ་ཟེར། །གླེགས་བམ་འགའ་དང་རྡོ་རྗེ་དྲིལ་བུར་
བཅས། །ལག་ཏུ་གཏད་དེ་དམ་དུ་ཟུངས་ཤིག་ཅེས། །ཟེར་ནས་རང་མལ་
དབྱིངས་སུ་ཐིམ་པར་རྨིས། །ཤེར་ཕྱིན་མཆོད་གནས་ཀུན་བཟང་ཆོས་འཕེལ་
གྱིས། །མ་ཡིས་གླུ་བྲོ་འཆམས་ཤིང་སྙིང་ཁ་རུ། །གསེར་གྱི་མེ་ལོང་ཆ་ལང་ཙམ་
ཞིག་ལ། །གསལ་བའི་པུརྱའི་ཟེར་ཞིག་ཕོག་པར་རྨིས། །བསྐལ་བཟང་མཆོད་
གནས་གུ་རུ་རྒྱལ་མཚན་གྱིས། །མ་ཡི་སྤྱི་གཙུག་ཙནྡྲ་ཐིམ་པར་རྨིས། །དེ་ལྟར་
ཡ་མཚན་རྨིས་ལྟས་རྣམ་མང་དང༌། །དགུན་དུས་སྣ་ཚོགས་མེ་ཏོག་རྙེད་པ་
སོགས། །ངོ་མཚར་ལྟས་བཟང་གྲངས་ཀྱིས་མི་ཆོད་དོ། །དེ་ནས་མེ་ཁྱུང་འཛིན་
བྱེད་ལོ་ཟླའི་ཚེས། །བདེ་ཀློང་རྒྱལ་ཉ་ཐང་ལ་ཡིག་དྲུག་གི། །ཁྲི་རྡོ་མང་པོས་
མཆོད་རྟེན་བརྩེགས་པའི་དུས། །སྐུ་བལྟམས་ཚེ་ན་ཨོ་རྒྱན་ཐུགས་ཀྱི་སྤྲུལ། །
ཡིན་སོགས་གསུང་གིས་རྣ་བར་འཇེབ་པ་དང༌། །འབྱུང་བཞིར་རང་བྱུང་ཆོས་
སྒྲ་རྒོད་ཚོགས་བབས། །སྦྲ་ལ་འཇའ་ཟུག་མེ་ཏོག་ཆར་པ་འབེབས། །འོ་མ་
བསྲུབས་པའི་མར་ལས་མ་བཟོས་པའི། །རང་བྱུང་མཆོད་པའི་ལྷ་བཤོས་བཅུ་
གསུམ་བྱུང་། །དེ་ནས་ཞག་དྲུག་དུས་སུ་སྐྱིལ་ཀྲུང་བཅས། །ཨ་མི་དེ་ཝབཟླ་
ཞིང་མཉམ་བཞག་མཛད། །ལྕགས་མདུད་བླ་མ་རྣམ་དག་གདན་དྲངས་
5

འགྲོ་མགོན་གྲུབ་དབང་བླ་མའི་བསྡུས་དོན་རྣམ་ཐར་ངོ་མཚར་རིན་པོ་ཆེའི་སྣང་བ།
ཚེ། །གར་སྟབས་བཅས་པས་སིདྷི་ལན་བདུན་གསུངས། །བདུན་གསུམ་དུས་
སུ་ཀཿཐོག་ཞིང་སྐྱོང་པས། །བྱིན་རླབས་དབང་བསྐུར་མཛད་ཅིང་ལུང་འདི་
བསྟན། །གཞོན་ནུ་གསེར་བུམ་ཁྲི་གདུགས་མངའ་དབང་ཅན། །སྨིན་གྲོལ་
བདུད་བརྩི་སྦྱིན་ནུས་བཅུད་གཏེར་འཁྱིལ། །ཞེས་གསུངས་དེང་བརྩམས་
ལོ་ལྔ་བཞེས་པ་ཚུན། །ལྷ་དང་ལྷ་མོས་རྟག་ཏུ་གྲོགས་བྱེད་རྩེ། །སྐྱིལ་ཀྲུང་
མཉམ་བཞག་མཛད་ཅིང་མཁའ་ལ་གཟིགས། །དབང་བསྐུར་དང་ནི་ཆོས་
འཆད་ཚུལ་ཡང་མཛད། །རྡོ་ལ་ཕྱག་ཞབས་རྗེས་སོགས་རྟགས་མང་བྱུང༌། །ཁྱུ་
མཆོག་༼ལྕགས་སྦྲུལ༽ལོ་ལ་ པདྨའི་མཚན་ཅན་དྲུང་། །ཡི་གེ་བསླབ་དུས་བསྟན་
པ་ཙམ་གྱིས་ཤེས། །སྣ་ཚོགས་༼ཆུ་རྟ༽ལོ་ལ་གླིང་རྗེ་གེ་སར་གྱི། །རྣམ་ཐར་མ་
བསླབ་རང་བྱུང་ཚུལ་གྱིས་འཆད། །ལོ་བརྒྱད་དུས་སུ་རྗེ་བཙུན་ཆེན་པོ་
ལྟར། །སྣ་ཚོགས་སྣང་བ་ཀུན་ལ་ཉམས་མགུར་བླང༌། །ལོ་དགུའི་དུས་སུ་
སྟག་བླའི་དགོན་པ་རུ། །རྒྱལ་སྲས་བཛྲ་དྷརྨའི་མཚན་ཅན་གྱིས། །ཀློང་གསལ་
སྙིང་པོའི་སྤྲུལ་པ་ཡིན་ལུང་བསྟན། །སྨིན་གྲོལ་བྱིན་རླབས་བདུད་རྩིའི་བཅུད་
ཆེན་བསྩལ། །དེ་དུས་ཐོ་རངས་རྗེ་ཡི་དགོངས་པ་ལ། །གནས་འདིར་བསྐལ་
བཟང་སངས་རྒྱས་གླིང་དགོན་གྲགས། །མཁའ་མཉམ་འོད་གསལ་གླིང་གི་ཆོས་
གྲལ་ཆེ། །ངོ་མཚར་བཀྲ་ཤིས་བརྩེགས་པའི་གཙུག་ལག་ཁང་། །བསམ་ཡས་
ཚད་མཉམ་འགྲུབ་པའི་དག་སྣང་ཤར། །ས་སྐྱོང་༼ཤིང་བྱ༽ལོ་ལ་མཁའ་
སྤྱོད་གནས་སུ་བྱོན། །མཁའ་འགྲོའི་ཚོགས་ནི་བསམ་གྱིས་མི་ཁྱབ་མཇལ། །བཅུ་
གཅིག་དུས་སུ་རྔ་ཡབ་གླིང་དུ་ཕྱིན། །བྱིན་རླབས་དབང་སྐུར་ལུང་བསྟན་གྲངས་
6

འགྲོ་མགོན་གྲུབ་དབང་བླ་མའི་བསྡུས་དོན་རྣམ་ཐར་ངོ་མཚར་རིན་པོ་ཆེའི་སྣང་བ།
མེད་ཐོབ། །བཅུ་གཉིས་དུས་སུ་མཁྱེན་པ་མང་པོ་མཛད། །བཅུ་གསུམ་དུས་
སུ་སྐྱེ་བ་གྲངས་མེད་དྲན། །བཅུ་བཞིའི་དུས་སུ་རྒྱལ་འགོང་དམ་སྲི་བཏུལ། །
བཅུ་ལྔའི་དུས་སུ་དུང་རལ་གླིང་པ་ཡིས། །འཇིགས་མེད་གླིང་པའི་ཟློས་གར་
ལུང་བསྟན་ཏེ། །སྨིན་གྲོལ་གདམས་པའི་བདུད་རྩི་མང་དུ་སྟེར། །ཁ་བྱང་ལས་
ཀྱང་ཟབ་གཏེར་སྤེལ་བའི་གྲོགས། །ཉག་གི་ཕྱོགས་སུ་བདུད་འདུལ་མཚན་
ཅན་འབྱུང༔ སྐྱེས་བུ་དེར་འཕྲད་ཡོན་ཏན་བདུན་དང་ལྡན༔ པདྨའི་རྡོ་རྗེའི་ལུང་
གིས་ཟིན་ཅེས་གསུངས། །བཅུ་དྲུག་དུས་སུ་དགའ་ལྡན་གནས་སུ་བྱོན། །ཙོང་
ཁ་པ་སོགས་སངས་རྒྱས་བྱང་སེམས་མཇལ། །བཅུ་བདུན་དུས་སུ་དམྱལ་
སྣང་དཔག་མེད་གཟིགས། །གསར་རྙིང་འཕགས་པའི་སར་བཞུགས་མང་
པོ་ཡིས། །གྲངས་མེད་སེམས་ཅན་བདེ་ལ་འདྲེན་པ་དང་། །སྡིག་ཅན་དམྱལ་
མེ་བཟོད་དཀས་བསྲེགས་པ་སོགས། །བརྗོད་མི་ཕོད་པའི་སྡུག་བསྔལ་མྱང་
བར་མཐོང་། །མ་བཟོད་བརྩེ་བའི་སྙིང་རྗེས་ཀུན་བསླངས་ཏེ། །ཕྱོགས་
རྣམས་འཕགས་པས་ལུང་བཞིན་ཆོས་འཁོར་བསྐོར། །དགེ་སྒྲུབ་སྡིག་སྤོང་
བསམ་གྱིས་མི་ཁྱབ་མཛད། །དེ་དུས་གྲུབ་ཐོབ་འགྲོ་འདུལ་གླིང་དང་མཇལ། །
གྲངས་མེད་སེམས་ཅན་བདེ་བར་འགོད་ལུང་བསྟན། །བཅོ་བརྒྱད་ནས་བརྩམས་
ཉེར་གསུམ་ལོ་བཞེས་བར། །དམ་པའི་བླ་མ་མང་བརྟེན་ཁྱད་པར་དུ། །བ་
གནས་འགྲོ་མགོན་ཆོས་རྗེར་བྱང་གཏེར་ལུགས། །བྱིན་རླབས་དབང་བསྐུར་
གདམས་པ་མང་དུ་གསན། །འཇིགས་མེད་གླིང་སྤྲུལ་གྲུབ་རྗེ་མཁྱེན་བརྩེ་
ཡིས། །སྙིང་ཐིག་དབང་ཁྲིད་འགྲོ་དོན་འབྱུང་ལུང་བསྟན། །དམ་པའི་བླ་མ་
7

འགྲོ་མགོན་གྲུབ་དབང་བླ་མའི་བསྡུས་དོན་རྣམ་ཐར་ངོ་མཚར་རིན་པོ་ཆེའི་སྣང་བ།
།གསར་མའི་ལུགས་ཀྱི་དབང་ལུང་གྲངས་མང་
ལུང་རྟོགས་རྒྱ་མཚོའི་དྲུང་།
གསན། །ཨོ་རྒྱན་རིན་ཆེན་གླིང་པའི་ཡང་སྲས་ཀྱིས། །ཇོ་བོ་ཨ་ཏི་ཤ་ཡི་རྣམ་
རོལ་འཕྲུལ། །གྲུབ་པའི་མཆོག་བརྙེས་ཟབ་གཏེར་འདོན་ལུང་བསྟན། །ཆོས་
ཀྱི་དབང་ཕྱུག་འགྲོ་འདྲེན་ཨཀྵ་རས། །གཡེལ་བར་མེད་པའི་དམ་བཅའ་བརྟན་
པོ་ཡིས། །ནོར་བུ་བྲག་ན་སྒྲུབ་པ་མཛད་གྱུར་ན། །གྲུབ་པའི་རྟགས་མཚན་
མྱུར་དུ་འབྱུང་ངོ་གསུངས། །ཉེར་བཞིའི་ལོ་ལ་ཆོས་བརྒྱད་ཆོམ་ལ་ཕབ། །སྲིན་
མོའི་ཆོ་འཕྲུལ་བརྟུལ་ཏེ་ཆགས་འཛིན་གྲོལ། །ཉེར་ལྔའི་ལོ་ལ་གྲུབ་ཐོབ་པདྨའི་
མཚན། །བསྟེན་ནས་ཐུགས་བཅུད་ཟབ་མོའི་གདམས་པ་བླངས། །དཀོན་
མཆོག་གླིང་སྤྲུལ་ཁྲག་འཐུང་རྡོ་རྗེ་ཡིས། །འགྲོ་དོན་དཔག་མེད་འབྱུང་བའི་
ལུང་ཡང་བསྟན། །སྣ་ཚོགས་དབྱིག༼ཤིང་སྤྲུལ༽ལོར་མཁའ་འགྲོ་སྡེ་ལྔ་
ཡིས། །ངོ་མཚར་ལུང་བསྟན་བརྡ་རིས་མང་པོ་ཕུལ། །ཟིལ་གནོན་༼མེ་རྟ༽
ལོ་ལ་ཤིང་སྒོ་གངས་ཀྱི་རར། །འདྲེན་མཆོག་གྲུབ་ཆེན་ཆོས་དབྱིངས་རང་
གྲོལ་དྲུང་། །སྨིན་གྲོལ་གདམས་པའི་བདུད་རྩི་ངོམ་མེད་བཏུང༌། །ལྟ་དགོངས་
ཟབ་མོའི་སྒྲོ་འདོགས་ལེགས་པར་བཅད། །ལྷང་ལྷང་བྲག་ལ་སྒྲུབ་པ་མཐར་
ཕྱིན་ན། །གྲུབ་པའི་རྟགས་ཐོན་ཟབ་གཏེར་དབང་ལུང་བསྟན། །ཁྲག་འཐུང་
བདུད་འདུ་ལ་རྡོ་རྗེའི་ཡང་སྤྲུལ་པས། །ཀློང་ཆེན་རབ་འབྱམས་སྤྲུལ་པ་མི་
འགྱུར་བ། །ནམ་ཞིག་ཟབ་པའི་ག